钦定古今图书集成/明伦汇编/闺媛典/第156卷 > 崔锦妻李氏
## 钦定古今图书集成/明伦汇编/闺媛典/第156卷 > 崔锦妻李氏

按《莱州府志》：“李氏，崔锦妻，平度州人。年二十，归崔。未
期，锦客死江南，无子。李自缢几绝，救甦涕泣，数日不
食。舅为立伯子九霄为嗣。时诸伯分爨，家益陵替，氏
独携幼子，躬织纴以供亲养，课子读书。长为郡学生。
已而九霄没，遗孙仑幼弱，李又抚育之。仑长，事李至
孝。年八十七卒。嘉靖己未奏表其门。”